เกิดใหม่เป็นลูกโอชิ

เป็นซีรีส์มังงะญี่ปุ่นแนวโศกนาฏกรรม เขียนโดยอากะ อากาซากะและวาดภาพโดยเม็งโกะ โยโกยาริ เริ่มตีพิมพ์ในนิตยสารยังจัมป์รายสัปดาห์ของสำนักพิมพ์ชูเอชะ ตั้งแต่เดือนเมษายน 2563 และเมื่อเดือนกรกฎาคม 2566 มีการรวบรวมไว้เป็นเล่มทังโกบงถึงเล่มที่สิบสอง มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ฤดูกาลแรกออกฉาย 11 ตอนตั้งแต่เดือนเมษายนถึงมิถุนายน พ.ศ. 2566 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2567 โดยฤดูกาลที่ 3 มีกำหนดออกอากาศในเดือนมกราคม พ.ศ. 2569 และฉบับละครโทรทัศน์ประกาศเมื่อเดือนมกราคม พ.ศ. 2567 และเริ่มฉายในวันที่ 28 พฤศจิกายน พ.ศ. 2567

 เรื่องย่อ 
โกโร่ อามามิยะ หมอสูตินรีเวชผู้เป็นแฟนคลับตัวยงของ ไอ โฮชิโนะ ไอดอลสาวชื่อดัง ได้รับมอบหมายให้ดูแลการคลอดบุตรของเธอ โดยที่สาธารณชนไม่รู้เรื่อง อย่างไรก็ตาม ในคืนที่ไอคลอดบุตร โกโร่ ถูกฆาตกรรมโดยแฟนคลับผู้บ้าคลั่งของไอ และกลับชาติมาเกิดใหม่เป็น อควอมารีน "อควอ" โฮชิโนะ ลูกชายของไอ โดยที่เขายังคงมีความทรงจำในชาติก่อนอยู่ แต่สิ่งที่เขาไม่รู้นั่นคือ รูบี โฮชิโนะ น้องสาวฝาแฝดของอควอคือการกลับชาติมาเกิดของซารินะ เท็นโดจิ หนึ่งในคนไข้ของโกโร่ซึ่งเป็นแฟนคลับของไอด้วยเช่นกัน ทั้งสามเหมือนจะได้ใช้ชีวิตร่วมกันอย่างมีความสุข แต่ 4 ปีต่อมา ไอถูกแฟนคลับคนเดิมที่ฆ่าโกโร่ลงมือฆ่าอีกครั้ง ไอเสียชีวิตต่อหน้าต่อตาอควอโดยที่เขาทำอะไรไม่ได้ สิ่งเดียวที่เขาพอจะประติดประต่อจากความทรงจำตั้งแต่ชาติก่อนของโกโร่จนถึงปัจจุบันคือสาเหตุการตายของทั้งโกโร่และไอ น่าจะมาจากคน ๆ เดียวกันคือพ่อแท้ ๆ ของพวกเขา อควอจึงตั้งมั่นว่าจะแก้แค้นพ่อของเขาที่ทำให้เรื่องราวทั้งหมดได้เกิดขึ้น

เวลาผ่านล่วงเลยไป 10 ปี อควอและรูบี้ต่างเลือกเดินบนเส้นทางสายวงการบันเทิงทั้งคู่ อควอเลือกบนเส้นทางสายเอ็นเตอร์เทนเนอร์และนักแสดง ในขณะที่รูบี้เลือกบนเส้นทางไอดอลด้วยการสานต่อวงบีโคมาจิที่ยังไม่เคยถึงฝัน แม้ต่างคนต่างเลือกเดินบนกันคนละเส้นทาง แต่ทั้งคู่ก็มีจุดหมายเดียวกัน คือการแก้แค้นคนที่ทำให้เรื่องราวทั้งหมดเกิดขึ้นมา

 ตัวละคร 
 ตัวละครหลัก 

รับบทแสดงโดย: อาซูกะ ไซโต
 / 

รับบทแสดงโดย: ไคโตะ ซากุระอิ

รับบทแสดงโดย: นางิซะ ไซโตะ

รับบทแสดงโดย: นาโนะกะ ฮาระ

รับบทแสดงโดย: มิซุกิ คายะชิมะ

 อิชิโกะโปรดัคชั่นส์ 

รับบทแสดงโดย: อาโนะ

 อุตสาหกรรมบันเทิง 
 ดารา/นักแสดง 

 การผลิต 

 ตัวละครอื่น ๆ 
อีกาสาว

 สื่อ 
 มังงะ 
มังงะเกิดใหม่เป็นลูกโอชิ เขียนโดยอากะ อากาซากะและวาดภาพโดยเม็งโกะ โยโกยาริ เริ่มตีพิมพ์ในนิตยสารยังจัมป์รายสัปดาห์ แนวเซเน็ง ของสำนักพิมพ์ชูเอชะ ตั้งแต่วันที่ 23 เมษายน 2563 มีการรวบรวมไว้เป็นเล่มทังโกบง เล่มแรกออกวางจำหน่ายเมื่อวันที่ 17 กรกฎาคม 2563 และวันที่ 19 กรกฎาคม 2566 วางจำหน่ายถึงเล่มที่สิบสอง

มังงะเกิดใหม่เป็นลูกโอชิ มีลิขสิทธิ์ในไต้หวันโดยสำนักพิมพ์ Chingwin Publishing Group ในประเทศเกาหลีใต้โดยสำนักพิมพ์ Daewon C.I. ในประเทศอินโดนีเซียโดยสำนักพิมพ์ M&C! ในประเทศไทยโดยสำนักพิมพ์รักพิมพ์ ในประเทศฝรั่งเศสโดยสำนักพิมพ์  ในประเทศเยอรมนีโดยสำนักพิมพ์ Altraverse ในประเทศอิตาลีโดยสำนักพิมพ์  ในประเทศอาร์เจนตินาและประเทศสเปนโดยสำนักพิมพ์ Editorial Ivrea และในประเทศโปแลนด์โดยสำนักพิมพ์ Studio JG

 หนังสือมังงะ 

|-
| style = "border: 3px solid #CCF; padding: 5px; margin: 5px;" colspan="5" bgcolor="#EBECF0" | เลขมาตรฐานสากลประจำหนังสือ (ISBN) ของไทยนำมาจากระบบสารสนเทศ สำนักหอสมุดแห่งชาติ กรมศิลปากร กระทรวงวัฒนธรรม
|-
|}

 อนิเมะ 
ได้รับการดัดแปลงเป็นซีรีส์อนิเมะโทรทัศน์และประกาศเมื่อเดือนมิถุนายน พ.ศ. 2565 ผลิตโดยสตูดิโอโดงาโกโบ กำกับโดยไดสุเกะ ฮิรามากิ โดยมีจาโอะ เนโกโตมิ เป็นผู้ช่วยผู้กำกับ เขียนบทโดยจิน ทานากะ ออกแบบตัวละครโดยคันนะ ฮิรายามะ และดนตรีโดยทาคุโร อิกะ ออกฉายตั้งแต่วันที่ 12 เมษายนถึง 28 มิถุนายน 2566 ทางเครือข่ายโตเกียวเอ็มเอ็กซ์และเครือข่ายอื่น ๆ สำหรับตอนแรกมีความยาว 90 นาที และเข้าฉายในวันที่ 17 มีนาคม ปีเดียวกันในโรงภาพยนตร์ในประเทศญี่ปุ่นบางแห่ง เพลงเปิดชื่อเพลงว่า  ร้องโดยวงดนตรีโยอาโซบิ ส่วนเพลงปิดชื่อเพลงว่า  ร้องโดยวงดนตรีควีนบี

ในงานอนิเมะเอ็นวายซี 2022 เซ็นไตฟิล์มเวิร์คประกาศว่าเป็นผู้ถือสิทธิ์ในฝั่งอเมริกาเหนือและมีการเผยแพร่ทาง Hidive เมเดียลิงก์เป็นผู้ถือสิทธิ์ในฝั่งเอเชียแปซิฟิกและมีการเผยแพร่ทางช่องยูทูบอนิ-วัน เอเชีย เน็ตฟลิกซ์ ปีลีปีลี และอ้ายฉีอี้

 รายชื่อตอน 
</onlyinclude>

 การตอบรับ 
 มังงะ 
ในเดือนเมษายน 2564 เกิดใหม่เป็นลูกโอชิมียอดขายมากกว่า 1 ล้านเล่ม ในเดือนตุลาคม 2565 มียอดขายมากกว่า 3 ล้านเล่ม ในเดือนมีนาคม 2566 มียอดขายมากกว่า 5 ล้านเล่ม ในเดือนพฤษภาคม 2566 มียอดขายมากกว่า 8 ล้านเล่ม และในเดือนกรกฎาคม 2566 มียอดขายมากกว่า 12 ล้านเล่ม

เกิดใหม่เป็นลูกโอชิ อยู่ในอันดับที่ 11 ในโคโนะ มังงะ งะ ซูโงอิ!ของทาคาระจิมะชะ รายชื่อมังงะที่ดีที่สุดของปี 2564 สำหรับนักอ่านชาย อยู่ในอันดับที่ 7 ในรายการปี 2565 อยู่ในอันดับ 4 ของ "การ์ตูนแนะนำสำหรับพนักงานร้านหนังสือทั่วประเทศปี 2564" โดยเว็บไซต์ Honya Club อยู่ในอันดับที่ 13 ในรายการ "หนังสือแห่งปี" ประจำปี 2564 โดยนิตยสาร Da Vinci อยู่ในอันดับที่ 25 ในรายการปี 2565 เกิดใหม่เป็นลูกโอชิ ได้รับการเสนอชื่อเข้าชิงรางวัลมังงะไทโชครั้งที่ 14 ในปี 2564 และอยู่ในอันดับที่ 5 ด้วยคะแนน 59 คะแนน ได้รับการเสนอชื่อเข้าชิงรางวัลครั้งที่ 15 ในปี 2565 และอยู่ในอันดับที่ 8 ด้วยคะแนน 49 คะแนน ในเดือนสิงหาคม 2564 เกิดใหม่เป็นลูกโอชิ ได้รับรางวัลมังงะถัดไปในหมวดหมู่พิมพ์ เกิดใหม่เป็นลูกโอชิ ได้รับการเสนอชื่อเข้าชิงรางวัลมังงะโชงากูกังครั้งที่ 67 ในหมวดหมู่ทั่วไปในปี 2564 และรางวัลวัฒนธรรมเทซูกะ โอซามุ ครั้งที่ 26 ในปี 2565 นอกจากนี้ยังได้รับการเสนอชื่อเข้าชิงรางวัลมังงะโคดันชะครั้งที่ 46 ในหมวดหมู่ทั่วไปในปี 2565 อยู่อันดับที่ 5 ในการสำรวจความคิดเห็น "อนิเมะดัดแปลงที่ต้องการมากที่สุด" ครั้งที่ 5 ของ AnimeJapan ในปี 2565

 อนิเมะ 
การฉายของอนิเมะได้รับการรายงานโดย Hidive ว่าเป็นการฉายที่ประสบความสำเร็จสูงสุดในประวัติศาสตร์ของบริการสตรีมมิงในแง่ของจำนวนผู้ชมทั้งหมด สมาชิกใหม่ และการลงทะเบียนทดลองใช้งานฟรี เพลงเปิดของโยอาโซบิ "ไอดอล" มียอดชมสตรีมและวิดีโอทั่วโลกถึง 100 ล้านครั้งบนสปอติฟายและยูทูบภายใน 2 สัปดาห์หลังจากอนิเมะออกฉาย

 ไลฟ์แอกชัน 
มีการประกาศในเดือน มกราคม พ.ศ. 2567 ว่าเกิดใหม่เป็นลูกโอชิ จะได้รับการทำเป็นละครโทรทัศน์ญี่ปุ่น  ออกฉายทั่วโลกผ่าน แอมะซอนไพรม์วิดีโอ ในปีเดียวกัน และ ภาพยนตร์ ดัดแปลงฉบับคนแสดงจัดจำหน่ายโดย Toei Company ซีรีส์นี้มีกำหนดฉายรอบปฐมทัศน์ในวัน ที่ 28 พฤศจิกายน พ.ศ. 2567 ซึ่งจะมีความยาวแปดตอน ในขณะที่ภาพยนตร์ เรื่องนี้จะฉายรอบปฐมทัศน์หลังจากซีรีส์นี้ในโรงภาพยนตร์ในวันที่ 20 ธันวาคม ภาพยนตร์เรื่องนี้จะกำกับโดยสมิธ ในขณะที่ฮานะ มัตสึโมโตะ กำกับซีรีส์นี้ร่วมกับ Smith โดยเขียนบทโดย อายาโกะ คิตากาวะ และแต่งเพลงโดย Fox Capture Plan

 เชิงอรรถ 

 อ้างอิง 

 อ่านเพิ่ม 



 แหล่งข้อมูลอื่น 




  อนิเมะเกิดใหม่เป็นลูกโอชิ ที่อนิ-วัน ไทยแลนด์
  อนิเมะเกิดใหม่เป็นลูกโอชิ (พากย์ไทย) ที่อนิ-วัน ไทยแลนด์
 อนิเมะเกิดใหม่เป็นลูกโอชิ ที่อนิ-วัน เอเชีย
 อนิเมะเกิดใหม่เป็นลูกโอชิ ที่ปีลีปีลี
  อนิเมะเกิดใหม่เป็นลูกโอชิ (พากย์ไทย) ที่ปีลีปีลี
 อนิเมะเกิดใหม่เป็นลูกโอชิ ที่อ้ายฉีอี้
 อนิเมะเกิดใหม่เป็นลูกโอชิ (พากย์ไทย) ที่อ้ายฉีอี้




หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:โดงาโกโบ
หมวดหมู่:ข้อโต้เถียงในการ์ตูนญี่ปุ่น
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวนาฏกรรม
หมวดหมู่:ไอดอลญี่ปุ่นในอนิเมะและมังงะ
หมวดหมู่:อนิเมะและมังงะเกี่ยวกับการล้างแค้น
หมวดหมู่:การ์ตูนญี่ปุ่นแนวรหัสคดี
หมวดหมู่:การ์ตูนญี่ปุ่นแนวเซเน็ง
หมวดหมู่:เซ็นไตฟิล์มเวิร์ค
หมวดหมู่:มังงะของสำนักพิมพ์ชูเอชะ
หมวดหมู่:รักพิมพ์
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์